Μιχάλης Παπαδόπουλος

Ο Μιχάλης Παπαδόπουλος (Μεσόβουνο Κοζάνης, 1 Οκτωβρίου 1962) είναι Έλληνας πολιτικός, καθηγητής, πτυχιούχος Μηχανικός Ηλεκτρολόγος και βουλευτής Κοζάνης της Νέας Δημοκρατίας από το 2000. Από την 1η Σεπτεμβρίου 2021 είναι ο υφυπουργός Υποδομών και Μεταφορών της Ελληνικής Δημοκρατίας στην κυβέρνηση του Κυριάκου Μητσοτάκη. Έχει διατελέσει υφυπουργός Υποδομών, Μεταφορών και Δικτύων (2013-2015) στην κυβέρνηση Αντώνη Σαμαρά και υφυπουργός Αγροτικής Ανάπτυξης και Τροφίμων (2009) στην κυβέρνηση Κώστα Καραμανλή.

 Γεννήθηκε το 1962 και κατάγεται από το Μεσόβουνο Εορδαίας του Νομού Κοζάνης. Είναι πτυχιούχος Μηχανικός Ηλεκτρολόγος - Ηλεκτρονικός. Είναι παντρεμένος με την Αναστασία Κολιοπούλου, επίσης εκπαιδευτικό, και έχει τρία παιδιά (ένα γιο και δυο κόρες). Ομιλεί την αγγλική γλώσσα. Εργάστηκε ως καθηγητής στη Β/θμια και Γ/θμια εκπαίδευση, στην ΑΣΕΤΕΜ-ΣΕΛΕΤΕ και στα ΤΕΙ. Την περίοδο 1989-1993 στην κυβέρνηση του Κωνσταντίνου Μητσοτάκη, ήταν Ειδικός Σύμβουλος και Διευθυντής γραφείου του υπουργού Εθνικής Αμύνης Ιωάννου Βαρβιτσιώτη. Από τον Σεπτέμβριο του 2021, συμμετέχει στην κυβέρνηση του Κυριάκου Μητσοτάκη ως Υφυπουργός Υποδομών και Μεταφορών. Από το 2013 έως το 2015 συμμετείχε στην κυβέρνηση του Αντώνη Σαμαρά ως υφυπουργός Υποδομών, Μεταφορών και Δικτύων. Το 2009 συμμετείχε στην κυβέρνηση του Κώστα Καραμανλή ως υφυπουργός Αγροτικής Ανάπτυξης και Τροφίμων. Από το 2000 έως το 2015 είναι βουλευτής Νομού Κοζάνης με τη Νέα Δημοκρατία. Επανεξελέγη στις εκλογές του Ιουλίου 2019. Κοινοβουλευτικό έργο Διετέλεσε Κοσμήτορας της Βουλής των ΕλλήνωνΔιετέλεσε αντιπρόεδρος της Διαρκούς Επιτροπής Μορφωτικών Υποθέσεων της Βουλής.Διετέλεσε μέλος των Δ.Ε. Εξωτερικών και Εθνικής Άμυνας, Οικονομικών, Παραγωγής και Εμπορίου, Οδικής Ασφάλειας και Ελληνισμού της ΔιασποράςΔιετέλεσε μέλος της Επιτροπής Έρευνας και ΤεχνολογίαςΔιετέλεσε εκπρόσωπος του Ελληνικού Κοινοβουλίου στη συνοδό του ΝΑΤΟ.Έλαβε μέρος σε διεθνή συνέδρια για θέματα Παιδείας του E.D.S. και του Ε.Λ.Κ.Ήταν ένας από τους βουλευτές, που με την παρότρυνση του αείμνηστου Άρη Σταθάκη ο οποίος υπήρξε εμπνευστής του εγχειρήματος, συνετέλεσαν στη δημιουργία της Μόνιμης Επιτροπής Οδικής Ασφάλειας στην Ελληνική Βουλή .Διετέλεσε πρόεδρος της Επιτροπής Φιλίας του Ελληνικού Κοινοβουλίου και των Ηνωμένων Αραβικών Εμιράτων. Πολιτική δράση Από το 1994 μέχρι και σήμερα εκλέγεται μέλος της Πολιτικής Επιτροπής της Νέας Δημοκρατίας Από το 1984 μέχρι το 2000 εκλέγεται στη ΔΑΚΕ Πτυχιούχων Μηχανικών και μέλος του Κεντρικού Συμβουλίου της ΕΕΤΕΜ Το 1996 εκλέγεται πρόεδρος της Πανελλήνιας ΔΑΚΕ-ΕΕΤΕΜ Το 1985 γίνεται μέλος της Εκτελεστικής Επιτροπής της ΟΝΝΕΔ, ενώ αναλαμβάνει υπεύθυνος Σπουδαστικού της ΔΑΠ-ΝΔΦΚ Το 1978 γίνεται μέλος της ΟΝΝΕΔ Το πρώτο εξάμηνο του 2014 κατά την διάρκεια της Ελληνικής Προεδρίας, προεδρεύει στο Συμβούλιο Υπουργών Μεταφορών με θέμα την ‹‹Οδική Ασφάλεια››, όπου ψηφίζονται και υπογράφονται σημαντικά θέματα που αφορούν την Οδική Ασφάλεια στην Ευρώπη. Υπογράφει τη δημιουργία Διυπουργικής επιτροπής για την Οδική Ασφάλεια, όπου συμμετέχουν οκτώ (8) αρμόδια Υπουργεία. Διευρύνει την σύνθεση του Εθνικού Συμβουλίου Οδικής Ασφάλειας, με Προεδρεύοντα τον εκάστοτε Πρωθυπουργό. Ολοκληρώνει το νομοθετικό πλαίσιο για την ηλεκτροκίνηση τόσο των ΙΧ, όσο και των σταθμών φόρτισης ηλεκτρικών αυτοκινήτων στην Ελλάδα. Συμπληρώνει και ολοκληρώνει το νομοθετικό πλαίσιο για την κυκλοφορία ΙΧ και ΔΧ αυτοκινήτων με Φυσικό Αέριο - καύσιμο φιλικό προς το περιβάλλον. Yπογράφει νομοθετικές διατάξεις για τα υδατοδρόμια, την ηλεκτροκίνηση κ.α. Eπί της θητείας του εκλέγεται για πρώτη φορά εκπρόσωπος της Ελλάδας στο Διοικητικό Συμβούλιο της I.T.U. (International Telecommunications Union). Έχει συμμετάσχει ως εισηγητής σε ημερίδες και συνέδρια και έχει δημοσιεύσει σημαντικό αριθμό επιστημονικών άρθρων.